ซีพีออลล์แจง พนักงานที่โพสต์ด่านายกฯ ยื่นลาออกแล้ว
กรณีมีผู้ใช้เฟซบุ๊กใช้ชื่อว่า Eoy Cheera อ้างตัวเป็นพนักงานบริษัทซีพี ออลล์ จำกัด (มหาชน) แชร์ภาพขณะ น.ส.ยิ่งลักษณ์ ชินวัตร นายกรัฐมนตรี เข้าไปซื้อสินค้าในร้านเซเว่น อีเลฟเว่น ในเฟซบุ๊กส่วนตัว แล้วเขียนข้อความว่า ในฐานะที่ทำงาน CP ALL นะฮะ ขอประกาศตรงนี้ว่าร้าน 7-Eleven ไม่มีนโยบายปล่อย หมา เข้ามาในร้านนะฮะ โดยหลังจากที่มีผู้พบเห็นโพสต์ดังกล่าวได้มีการร้องเรียนถึงการกระทำที่ไม่เหมาะสมนี้ไปยังบริษัท ซีพี ออลล์ จำกัด (มหาชน) ต่อมา บริษัทชี้แจงผ่านเพจ 7-Eleven Thailand บนเฟซบุ๊กว่า รับทราบเรื่องที่มีการแจ้งมาแล้ว บริษัทจะรีบนำข้อมูลไปตรวจสอบเพื่อหาข้อเท็จจริงและดำเนินการที่สมควรต่อไปล่าสุด (24 ธ.ค.2556) สำนักสื่อสารองค์กร ซีพี ออลล์ฯ โพสต์ข้อความผ่าน และระบุว่า หลังตรวจสอบแล้วพบว่า บุคคลดังกล่าวเป็นพนักงานใหม่ของบริษัทจริง โดยเข้ามาร่วมงานประมาณ 8 เดือน ยืนยันบริษัทให้ความสำคัญและให้เกียรติลูกค้าทุกคนอย่างเท่าเทียมกัน และพนักงานพึงปฏิบัติต่อลูกค้าด้วยความสุภาพเรียบร้อยเสมอ ดังนั้น การดูหมิ่นลูกค้าทำให้ได้รับความเสื่อมเสีย ถือเป็นการกระทำที่ผิดระเบียบ ข้อบังคับ ข้อพึงปฏิบัติในการทำงาน และขัดต่อนโยบายของบริษัท อย่างไรก็ตาม พนักงานคนดังกล่าวได้แสดงความรับผิดชอบด้วยการลาออกด้วยความสมัครใจแล้วทั้งนี้ หลังโพสต์เฟซบุ๊กของบุคคลดังกล่าวแพร่กระจายออกไป ก็เกิด การล่าแม่มด ขึ้น โดยนำข้อมูลส่วนตัวของบุคคลดังกล่าวมาเปิดเผยและส่งต่อผ่านโซเชียลเน็ตเวิร์กและเว็บบอร์ดการเมืองต่างๆ ล่าสุด Eoy Cheera ได้ลบเฟซบุ๊กไปแล้ว
 กรณีมีผู้ใช้เฟซบุ๊กใช้ชื่อว่า Eoy Cheera อ้างตัวเป็นพนักงานบริษัทซีพี ออลล์ จำกัด (มหาชน) แชร์ภาพขณะ น.ส.ยิ่งลักษณ์ ชินวัตร นายกรัฐมนตรี เข้าไปซื้อสินค้าในร้านเซเว่น อีเลฟเว่น ในเฟซบุ๊กส่วนตัว
การล่าแม่มด,ความเป็นส่วนตัว,บรัษัท ซีพี ออลล์,ยิ่งลักษณ์ ชินวัตร,เฟซบุ๊ก